Уважаеми учители,

Уважаеми културни дейци,

Скъпи ученици,

Щастлив съм да Ви поздравя най-топло и сърдечно по повод 24-ти май,

Деня на българската просвета и култура! Пожелавам Ви здраве, енергия и нови, все по-високи постижения.

Делото на Светите братя Кирил и Методий е символ на духовния стремеж на българския народ към знание и културен разцвет. То е онази здрава спойка, която ни обединява като нация, за да устоим на трудностите във времена на изпитание. На този най-български празник- празник на словото, духа, културата и българската идентичност, използвам възможността да изразя моето уважение към Вашите дела, като продължители на светлата мисия на Първоучителите ни в името на съхраняването и разпространяването на българския език, българската култура и традиции.

Нека всички Ваши усилия и професионални начинания се увенчаят с високи успехи и пораждат неугасваща любов към училището и вяра в образованието като най-висша ценност.

Любен Сивев

Кмет на община Кайнарджа